
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 1769-7/2013
Előterjesztést készítette: Tóth Krisztina jegyző, Farkas Mónika pályázati üi.
Előterjesztés elkészítésének időpontja: 2013. március 8.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: Éves közbeszerzési terv (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. március 14-én tartandó munkaterv szerinti ülésére

4. napirendhez

Tárgy: Az önkormányzat 2013. évi közbeszerzési tervének elfogadása
Tisztelt Képviselő-testület!

A közbeszerzésekről szóló 2011. évi CVIII. törvény 2012. január 1-jén hatályba lépett 33. §-a alapján többek között az önkormányzatok a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) kötelesek készíteni az adott évre tervezett közbeszerzéseikről. 
A közbeszerzési tervet az ajánlatkérőnek legalább öt évig meg kell őriznie. A közbeszerzési terv nyilvános.

A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell. A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

Az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szervek kérésére a közbeszerzési tervét megküldeni.

A tervet a tárgyévre tervezett beszerzések, beruházások becsült értéke alapján kell elkészíteni.

Az árubeszerzés vagy a szolgáltatás becsült értéke a rendszeresen, illetőleg az időszakonként visszatérően kötött szerződés esetében az előző költségvetési év vagy tizenkét hónap során kötött azonos vagy hasonló tárgyú szerződés, illetőleg szerződések szerinti ellenszolgáltatás, módosítva a következő tizenkét hónap alatt várható mennyiségi és értékbeli változással, vagy az első teljesítést követő, a következő tizenkét hónap alatti vagy a tizenkét hónapnál hosszabb időre kötött szerződés, illetőleg szerződések időtartama alatti ellenszolgáltatás.

Az építési beruházás becsült értékét költségvetés, illetve a piaci ár alapján kell megállapítani.

Közbeszerzési eljárást nem kell lefolytatni a hideg élelmiszer és főzési alapanyag, friss, illetve feldolgozott zöldség és gyümölcs, tej és tejtermék, gabonafélék, méz, tojás beszerzésére.
A közbeszerzési értékhatárokat a Magyarország 2013. évi központi költségvetéséről szóló 2012. évi CCIV. törvény 67-69. §-a állapítja meg.
Idén több projektünk is közbeszerzés köteles lesz, ezeket megfelelő formában beillesztettük a tervbe, melynek kérjük szíves elfogadását.
Sülysáp, 2013. március 7.

Horinka László s.k. 


polgármester

…/2013. (III. 14.) ÖKT határozati javaslat

Sülysáp Nagyközség Önkormányzatának Képviselő-testülete A közbeszerzésekről szóló 2011. évi CVIII. törvény 33. § (1) bekezdése alapján 

1./ az önkormányzat 2013. évi Közbeszerzési tervét az e határozat 1. mellékletében foglaltak szerint fogadja el.
2./ utasítja a polgármestert és a jegyzőt az ezzel kapcsolatos szükséges intézkedések megtételére.  

Határidő: 1./ azonnal; 2./ 2013. december 31-ig folyamatos 
Felelős: polgármester, jegyző
Melléklet a …/2013. (III. 14.) ÖKT határozathoz
Éves közbeszerzési terv

Ajánlatkérő neve: Sülysáp Nagyközség Önkormányzata

Székhelye: 2241 Sülysáp, Szent István tér 1.

Beszerzés éve: 2013. 

I. Árubeszerzések

	Beszerzés meghatározása, megnevezése
	Beszerzés becsült nettó értéke (Ft)
	Beszerzés tervezett kezdete
	Alkalmazott/választott eljárástípus
	Megjegyzés

	Közösségi értékhatárt elérő, illetve meghaladó beszerzések 


	-
	
	
	
	

	Nemzeti értékhatárt elérő, illetve meghaladó beszerzések


	-
	
	
	
	


II. Építési beruházások

	Beszerzés meghatározása, megnevezése
	Beszerzés becsült nettó értéke (Ft)
	Beszerzés tervezett kezdete
	Alkalmazott/választott eljárástípus
	Megjegyzés

	Közösségi értékhatárt elérő, illetve meghaladó beszerzések 



	-
	
	
	
	

	Nemzeti értékhatárt elérő, illetve meghaladó beszerzések 



	Csicsergő Óvoda fejlesztése Sülysápon 
	86.674.056 Ft
	2013. április
	hirdetmény közzététele nélküli tárgyalásos eljárás
	KMOP-4.6.1-11-2012-0050

	Közvilágítás fejlesztés Sülysáp közterületein
	76.560.000 Ft
	2013. szeptember
	hirdetmény közzététele nélküli tárgyalásos eljárás
	KEOP-5.5.0/A/12-2013-0055

	Pince-, partfal helyreállítása Sülysáp, Temető u. 942-943. hrsz.-on
	68.110.000 Ft
	2013. április
	hirdetmény közzététele nélküli tárgyalásos eljárás
	ebr 116591

	Csicsergő Napköziotthonos Óvoda fejlesztése Sülysápon
	14.600.000 Ft
	2013. szeptember
	hirdetmény közzététele nélküli tárgyalásos eljárás
	TÁMOP-3.1.11-12/1-2012-0087


III. Szolgáltatás-megrendelések

	Beszerzés meghatározása, megnevezése
	Beszerzés becsült nettó értéke (Ft)
	Beszerzés tervezett kezdete
	Alkalmazott/választott eljárástípus
	Megjegyzés

	Közösségi értékhatárt elérő, illetve meghaladó beszerzések 


	-
	
	
	
	

	Nemzeti értékhatárt elérő, illetve meghaladó beszerzések


	Csicsergő Napköziotthonos Óvoda fejlesztése Sülysápon
	41.000.000 Ft
	2013. szeptember
	hirdetmény közzététele nélküli tárgyalásos eljárás
	TÁMOP-3.1.11-12/1-2012-0087

